Mușchii.
Avem peste 600 în corp.
Ei alcătuiesc între 1/3 și 1/2 din greutatea corpului,
și împreună cu țesutul conjunctiv,
ne unesc, ne susțin și ne ajută să ne mișcăm.
Fie că culturismul este sau nu pasiunea ta,
mușchii au nevoie de atenție constantă,
deoarece în funcție de cum îi tratezi zilnic
determină dacă se vor micșora sau dacă vor crește.
Să spunem că stai în fața unei uși, gata să o deschizi.
Creierul și mușchii sunt perfect pregătiți să te ajute să o deschizi.
Mai întâi, creierul trimite un semnal la neuronii motori din brațul tău.
Când aceștia primesc acest mesaj, trimit un semnal,
permițând mușchilor să se contracte sau să se relaxeze,
trăgând astfel de oasele din brațul tău pentru a genera mișcarea necesară.
Cu cât mai mare e provocarea, cu atât crește semnalul din creier
și numărul de unități motorii ce te ajută să-ți îndeplinești scopul.
Dar dacă ușa e construită din fier solid?
În acest punct, doar mușchii brațului
nu vor putea să genereze suficientă tensiune să o deschidă,
deci creierul apelează la alți mușchi pentru ajutor.
Stai ferm pe picioare, cu abdomenul strâns și spatele încordat,
generând suficientă forță pentru a deschide ușa.
Sistemul tău nervos a utilizat resursele pe care deja le ai:
alți mușchi,
pentru a satisface cerința.
În timp ce toate acestea au loc,
în fibrele musculare au loc alt tip de modificări celulare.
Dacă le expui la stres, apar fisuri microscopice,
care, în acest context, sunt un lucru bun.
Ca răspuns, celulele rănite eliberează molecule inflamatorii numite citokine
care activează sistemul imun pentru a repara defectele.
Acum are loc creșterea mușchilor.
Cu cât e mai afectat țesutul muscular,
cu atât corpul tău va avea nevoie de mai mult timp pentru a se repara.
Ciclul între deteriorare și reparare
face mușchii mai mari și mai puternici
pe măsură ce se adaptează la sarcini din ce în ce mai mari.
Fiindcă corpurile noastre s-au adaptat deja la activitățile zilnice,
acestea nu produc suficient stres
să stimuleze creșterea masei musculare.
Deci, pentru a crește masă musculară, un proces numit hipertrofie,
celulele noastre trebuie să fie expuse la o sarcină mai mare decât de obicei.
De fapt, dacă nu-ți expui constant mușchii la o anumită rezistență,
ei se vor micșora,
un proces denumit atrofie musculară.
În schimb, expunând mușchii la un nivel ridicat de tensiune,
mai ales în timp ce mușchiul se alungește,
denumit și contracție excentrică,
generează condițiile favorabile pentru creștere.
Cu toate acestea, mușchii nu se bazează doar pe activitate ca să crească.
Fără o nutriție adecvată, hormoni și odihnă,
corpul nu va fi niciodată capabil să repare fibrele musculare deteriorate.
Proteinele din dietă conservă masa musculară
prin furnizarea de elemente constitutive
sub formă de aminoacizi.
Aportul adecvat de proteine, împreună cu hormonii care apar natural,
ca factorul de creștere de tip insulinic și testosteronul,
ajută la trecerea corpului într-o stare în care țesutul e reparat și crește.
Acest proces vital de reparare apare de obicei când ne odihnim,
mai ales noaptea în timpul somnului.
Sexul și vârsta afectează mecanismul de reparare,
de aceea bărbații tineri cu mai mult testosteron
au un avantaj în creșterea de masă musculară.
Factorii genetici joacă și ei un rol în înlesnirea creșterii musculare.
Unii oameni au reacții imune mai robuste la leziunile musculare
și sunt mai capabili să repare și să înlocuiască
fibrele musculare afectate,
crescând potențialul lor de formare a masei musculare.
Corpul răspunde cererilor la care îl supui.
Dacă îți antrenezi mușchii, mănânci sănătos, te odihnești și repeți,
vei crea condiții care vor face ca mușchii să fie cât de mari și puternici posibil.
Cu mușchii e la fel ca în viață:
o creștere semnificativă necesită provocări și stres.